熱帶風暴帕布 (2019年)

熱帶風暴/氣旋風暴帕布喺2019年太平洋颱風季第1個被命名嘅熱帶氣旋。「帕布」一名由老撾提供，係一種大形淡水魚。

帕布喺1月1號下晝2點55分被日本氣象廳升格為熱帶風暴，係西北太平洋有紀錄以嚟最早增強到熱帶風暴嘅熱帶氣旋，打破咗1979年愛麗斯嘅紀錄。帕布喺南中國海南部形成之後橫過咗泰國，係當地近30年以嚟首個喺非雨季期間吹襲嘅熱帶氣旋，更係68年嚟首個喺1月吹襲泰國嘅熱帶氣旋；帕布喺之後去到北印度洋，成為呢個海域史上最早達到氣旋風暴強度嘅熱帶氣旋，亦喺繼2001年熱帶風暴畫眉後，首個以熱帶風暴以上強度從西北太平洋跨區到北印度洋嘅熱帶氣旋。

氣象歷史
2018年12月28號，一個低壓區喺南中國海南部形成，美國海軍研究實驗室俾咗佢熱帶擾動編號97W。

12月30號，呢個系統吞併咗喺佢東北方熱帶低氣壓35W嘅殘餘雲帶，聯合颱風警報中心喺凌晨2點直接將佢評級提升去到「中」，並喺第二日提升評級去到「高」，發佈熱帶氣旋形成警報。

12月31號下晝2點，聯合颱風警報中心將佢升格到熱帶低氣壓，俾咗作編號36W；日本氣象廳隨即喺下晝3點15分跟隨，將佢升到熱帶低氣壓，而且同時發佈烈風警報。

2019年1月1號下晝2點55分，日本氣象廳將佢升格到熱帶風暴，畀咗國際編號1901，並命名「帕布」。

1月4號下晝，泰國氣象局宣佈帕布喺洛坤府登陸。

1月4號夜晚，日本氣象廳宣佈帕布離開佢嘅責任範圍，入咗北印度洋，而且表示下一報會由印度氣象局發報。夜晚9時，印度氣象局將佢評定為氣旋風暴，畀咗編號BOB 01。

1月5號朝早，聯合颱風警報中心將佢降格為熱帶低氣壓。並喺一日之後對作發出最後警報。第二下晝，印度氣象局將作降格為強低氣壓。

2018年太平洋颱風季
 2019年太平洋颱風季
 2019年北印度洋氣旋季

同佢同時出現嘅熱帶氣旋：
 熱帶低氣壓WP012019

2019年太平洋颱風季